Document ID: 32005R1660

REGOLAMENT TAL-KUNSILL (KE) Nru 1660/2005
tas-6 ta’ Ottubru 2005
dwar il-konklużjoni ta’ protokoll li jiffissa l-opportunitajiet ta’ sajd għat-tonn u l-kontribuzzjoni finanzjarja previsti mill-ftehim bejn il-Komunità Ewropea u r-Repubblika Federali Iżlamika tal-Komoros rigward is-sajd lil hinn mill-Komoros għall-perjodu bejn l-1 ta’ Jannar 2005 u l-31 ta’ Diċembru 2010
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 37 tiegħu flimkien ma’ l-Artikolu 300 (2) u (3), l-ewwel inċiż,
Wara li kkunsidra l-proposta tal-Kummissjoni,
Wara li kkunsidra l-Opinjoni tal-Parlament Ewropew (1),
Billi:
(1)
Bi qbil mal-ftehim bejn il-Komunità Ekonomika Ewropea u r-Repubblika Federali Iżlamika tal-Komoros rigward is-sajd lil hinn mill-Komoros (2), iż-żewġ partijiet innegozjaw biex jiddeterminaw il-modifiki jew żidiet li għandhom jiġu introdotti f’dan il-ftehim fit-tmiem tal-perjodu ta’ l-applikazzjoni tal-protokoll mehmuż miegħu;
(2)
Wara dawn in-negozjati, protokoll ġdid li jiffissa l-opportunitajiet ta’ sajd u l-kontribuzzjoni finanzjarja previsti fil-ftehim imsemmi għall-perjodu bejn l-1 ta’ Jannar 2005 u Diċembru 2010, ġie inizjalat fl-24 ta’ Novembru 2004;
(3)
Hu fl-interess tal-Komunità li tapprova dan l-imsemmi protokoll;
(4)
Jeħtieġ li tiġi ddefinita s-sistema ta’ tqassim ta’ l-opportunitajiet ta’ sajd fost l-Istati Membri fuq il-bażi tat-tqassim ta’ l-opportunitajiet ta’ sajd tradizzjonali fil-qafas tal-ftehim tas-sajd;
ADOTTA DAN IR-REGOLAMENT:
Artikolu 1
Il-protokoll li jistipula l-opportunitajiet ta’ sajd ta’ tonn u l-kontribuzzjoni finanzjarja previsti fil-ftehim bejn il-Komunità Ekonomika Ewropea u r-Repubblika Federali Iżlamika tal-Komoros dwar is-sajd lil hinn mill-Komoros, għall-perjodu bejn l-1 ta’ Jannar 2005 u l-31 ta’ Diċembru 2010, hu approvat f’isem il-Komunità.
It-test tal-protokoll hu mehmuż mar-Regolament preżenti (3).
Artikolu 2
L-opportunitajiet ta’ sajd stipulati mill-protokoll huma mqassma fost l-Istati Membri skond is-sistema segwenti:
a)
bastimenti tal-qbid tat-tonn bit-tartarun:
Spanja
:
21 bastiment
Franza
:
18-il bastiment
L-Italja
:
bastiment 1
b)
bastimenti tas-sajd bil-konzijiet tal-wiċċ:
Spanja
:
12-il bastiment
Il-Portugall
:
5 bastimenti
Jekk it-talbiet għal liċenzji minn dawn l-Istati Membri ma jimlewx l-opportunitajiet kollha ta’ sajd stipulati mill-protokoll, il-Kummissjoni tista’ tikkunsidra talbiet għal liċenzji minn kwalunkwe Stat Membru ieħor.
Artikolu 3
L-Istati Membri li l-bastimenti tagħhom jistadu fil-qafas tal-protokoll huma obbligati li jinnotifikaw lill-Kummissjoni dwar il-kwantitajiet ta’ kull stokk maqbuda fiż-żona tas-sajd tal-Komoros f'konformità mar-Regolament tal-Kummissjoni Nru 500/2001 ta' l-14 ta’ Marzu 2001 (4).
Artikolu 4
Il-President tal-Kunsill hu awtorizzat jaħtar il-persuni intitolati li jiffirmaw il-protokoll sabiex jorbtu lill-Komunità.
Artikolu 5
Dan ir-Regolament jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament jorbot fl-intier tiegħu u huwa direttament applikabbli f’kull Stat Membru.
Magħmul Brussel, is-6 ta’ Ottubru 2005.

Labels: 18
5
6